Gulfu di Biscagghia

Lu Gulfu di Biscagghia o Golfu di Gascògna jè na parti di l'Ocèanu Atlanticu di nord-est ca vagna dù paisi aurupèi:
 la Francia di l'Ovest, di la Britagna a li Pirinei atlantichi
 la Spagna dû Nord, pì li costi di li Paisi Baschi nzinu a la Galizzia

Carattiristichi

Lu gòlfu cummògghia na grannizza di casi 225 000 km²; li costi est (francisi), nzinu â fuci di l'Adour, sunnu chiatti e, a sud di la fuci di la Gironda c'hannu duni; luvannu la fuci di l'Adour, li costi dinòtanu ròcchi e lavànchi; a est li funnali vasci scinninu nzinu a trapassari li 5 000 m.

Lu nomu

Lu sò tìtulu cancia passannu di nazziuni a pruvinci:
 Gòlfu di Gascogna n Franza, di lu nomu di la pruvinza ca s'affazza supra a ddu gòlfu;
 Gòlfu di Biscagghia n Spagna, di la pruvincia cû stissu nomu; a binivòti lu nomu arriguarda pirò sulu la parti di Euskal Herria, mentri ca ntî lu rèstu di lu golfu ntra la Cantabbria e la Galizzia jè chiamatu Mari Cantabbricu (macari li Rumani lu chiamavanu Sinus Kantabrorun, ucèanu di li Cantabbrici);
 Bizkaiko Golkoa ntî li Paisi Baschi.

Ciumi

Lu gòlfu è sidi di fuci di tanti ciumi (di Nord a Sud):

Francia
 la Vilaine
 la Loira
 la Charente
 la Gironda
 l'Adour

Spagna
 Lu Bidasoa
 l'Oria
 l'Urola 
 Lu Nervión
 Lu Nalón
 Lu Pas

Vènti

Li vènti fòrti di lu mari dô Nord ca suscianu ntî lu gòlfu su furmati di li vasci prissiuni di li isuli britannichi e di lu Mari dû Nord, ammiscati cu l'Anticicruni di l'Azzòrri.

Attivitati

 La furmata di calancuni pì tutta la còsta va faurennu lu praticari di lu surf ntî li lida di la Còsta d'Argèntu e di la Costa Basca.
 Lu gòlfu havi assai risursi chi fauriscinu la pisca.
 Si nòta macari la prisènza di li traghetta, ca sù n'attivitati mpurtanti pì la travirsata Spagna Nglaterra.
 La prisenza di assai lida faurisci macari na bòna attivitati turistica.

Mpurtanza pì la biuliggìa

Assai spèci di pisci e armali marìni di fàuni bastanti caudi (p'asèmpiu la cernia bruna, l'urata e lu Diplodus sargus) ccàni àscianu lu sò limiti nord.
Accussì macari assai spèci di distribbuzziòni sittitriunali ascianu ntî stu gòlfu lu sò limiti sud (p'àsèmpiu lu mirruzzu).

Porti cummirciali
Francia
 Brest
 Lorient
 Nantes-Saint-Nazaire
 La Rochelle-Pallice
 Bordeaux
 Bayonne

Spagna
 San Sebastián
 Bilbao
 Santander
 Gijón

Voci correlate
Euskal Herria
Paisi Baschi
Francia
Spagna

Catigurìa:Paisi Baschi
Catigurìa:Spagna
Catigurìa:Francia